**Könyvtári foglalkozás**

**Szitakötő 2025. 68.Téli szám**

**Győri-Simon Dóra: A vízcsepp, aki nem akart ugrani** mese feldolgozása

Korosztály: alsó tagozat, 3. osztály. Környezetismeret óra

Létszám: 20 fő

Időkeret: 45 perc

Helyszín: iskolai könyvtár

A „vízcsepp mese" feldolgozása alsó tagozaton, lehetőség arra, hogy a gyerekek játékos formában ismerkedjenek meg, a víz szerepével a természetben és a mindennapi életben. Értsék a természet alapvető folyamatait, a víz körforgását, valamint felhívjuk figyelmüket a környezet védelemének fontosságára.

**Célkitűzés**

* Az irodalmi alkotás segítségével bővüljön szókincsük, szövegértési képességük, fantáziájuk és asszociációs készségük.
* Megismerjék a víz körforgásának folyamatát.
* Felismerjék a víz szerepét a környezetünk megóvásában.
* Rajz- és vizuális készségük fejlesztése.
* Formálódjon a környezet és a természet iránti felelősségérzetük.

**A foglalkozás felépítésére**:

**L. Bevezetés**

* Rövid beszélgetés a vízről:
  + Hol találkoztok vízzel a mindennapokban?
  + Milyen formában találkozunk a vízzel?
  + Mi történik az esőcseppekkel, amikor lehullanak?
  + Miért fontos, hogy vigyázzunk a vízre?
  + Örülnek-e az emberek az esőnek?
* Előkészítés: "Most megismerkedünk egy mesével, egy különleges vízcsepp történetével, aki elindul egy hosszú kalandra."

**2. A mese közös meghallgatása, feldolgozása**

**3. Megértés, közös értelmezése, ellenőrzése**

* + Kérdések a mese tartalma alapján:
  + „Vízcsepp totó” egyéni kitöltése (közös értékelés)
    - Hol kezdődött a vízcsepp kalandja?
    - Kik a szereplői?
    - Milyen állomásokon járt?
    - Mit tanult az utazása során?

**4, Interaktív beszélgetés, játék**

* + Miért fontos, hogy a víz folyamatosan körforgásban legyen?
  + Mit tehetünk azért, hogy a víz mindig tiszta legyen?
  + Szerepjáték: felhők, esőcseppek, emberek a városban, a történet eljátszása a különböző állomások között mozogva, ugrándozva eljátsszuk a történetet.

**5. A víz körforgása Animációs film**

**Hogyan lett a vízcseppből ivóvíz?**

<https://www.youtube.com/watch?v=JdxvofRKjQs>

**6. Kreatív tevékenység**

1. **Rajzoljunk együtt!**
   * A víz körforgásának állomásai rajzban bemutatva.
   * Segítség, ha szükséges egy-egy állomás: eső, patak, folyó, tó, tenger, óceán, párolgás, felhő
2. Miről szólt a mese? Mi az üzenete? Milyen tanulságokat vonhatunk le?

**7. Zárás, összegzés, következtetések**

* **Beszélgetés:** 
  + Melyik volt a legérdekesebb állomás?
  + Hogyan tudunk vigyázni a vízre?
  + Mit tehetünk a víz megóvásáért?
* **Közös alkotás:**
  + A vízcsepp alakú papírra egy-egy üzenet, kívánság, jótanács mindannyiunk számára.” (Ezek közül néhány példa: „Vigyázunk rád!"; „Szeretünk, tiszta víz!"; „Legyetek vízcseppek!”; „A víz a legfontosabb dolog az életünkben!”; „Kevés az édesvíz, vigyázz rá!”
  + A „vízcsepp üzenetek” közös megbeszélése, a táblára helyezése.
* **Kontroll kérdések:**
  + Mit tanultál a foglalkozáson?
  + Melyik része volt a legérdekesebb?
  + Hogy érezted magad?
  + Szeretnél-e ilyen foglalkozáson máskor is reszt venni?
* **Ajándék átadás**: Minden résztvevő vízzel kapcsolatos versek közül választhatott, valamint papír vízcseppet kapott ajándékba.
* **Dicséretek:** Köszönet az aktív, lelkes, jó hangulatú részvételért!

Kecskemét, 2025.január 29.

Papp Margit

könyvtáros